ان کے دونوں جانب پہاڑ تھے جہاں سے نہریں اور چشمے بہہ بہہ کر ان کے شہروں میں آتے تھے ، اسی طرح نالے اور دریا بھی ادھر ادھر سے آتے تھے ، قدیم بادشاہوں میں سے کسی نے ان دونوں پہاڑوں کے درمیان ایک مضبوط پشتہ بنوادیا تھا ، دریا کی دونوں جانب باغ اور کھیت اگا دیے گئے تھے ، پانی کی کثرت اور زرخیز میں ہونے کی وجہ سے یہ علاقہ بہت سرسبز رہا کرتا تھا ، قتادہ بیان کرتے ہیں کہ اگر کوئی عورت اپنے سر پر ٹوکرارکھ کر نکلتی تو کچھ دور جانے کے بعد وہ ٹوکراپھلوں سے بھر جاتا تھا ، درختوں سے اتنا زیادہ پھل گرتے تھے کہ ہاتھ سے توڑنے کی ضرورت نہیں پیش آتی تھی ، مآرب میں ایک دیوار تھی جو صنعاء سے تین منزل پر تھی اور سدمآرب کے نام سے مشہورتھی ، وہاں زہریلے جانور اور مکھی اور مچھر بھی نہیں ہوتے تھے ، اللہ تعالیٰ کی یہ تمام نعمتیں اس لیے تھیں کہ وہ اللہ تعالیٰ کو واحد ماننے پر برقرار رہیں اور اخلاص کے ساتھ اس کی عبادت کریں
Entity: علاقہ — Type: /location